Neuvoston asetus (EY) N:o 1210/2003, annettu 7 päivänä heinäkuuta 2003, tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/1996 kumoamisesta



Virallinen lehti nro L 169 , 08/07/2003 s. 0006 - 0023



Neuvoston asetus (EY) N:o 1210/2003, annettu 7 päivänä heinäkuuta 2003, tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/1996 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon yhteisen kannan 2003/495/YUTP Irakista ja yhteisten kantojen 1996/741/YUTP ja 2002/599/YUTP kumoamisesta(1), ottaa huomioon komission ehdotuksen, sekä katsoo seuraavaa: (1) Yhdistyneiden Kansakuntien turvallisuusneuvoston päätöslauselman 661 (1990) ja sen jälkeen annettujen asiaa koskevien päätöslauselmien, erityisesti päätöslauselman 986 (1995), johdosta neuvosto otti käyttöön Irakia koskevan kattavan kauppasaarron. Tästä saarrosta säädetään tällä hetkellä Euroopan yhteisön ja Irakin talous- ja rahoitussuhteiden keskeyttämisestä 17 päivänä joulukuuta 1996 annetussa neuvoston asetuksessa (EY) N:o 2465/96(2). (2) Turvallisuusneuvosto päätti 22 päivänä toukokuuta 2003 antamassaan päätöslauselmassa 1483 (2003), ettei mitään Irakin kanssa käytävään kauppaan liittyviä ja Irakille annettavia varoja ja muita taloudellisia resursseja koskevia kieltoja olisi enää sovellettava, tiettyjä poikkeuksia lukuun ottamatta. (3) Lukuun ottamatta aseiden ja niihin liittyvän materiaalin vientikieltoa Irakiin, päätöslauselmassa määrätään, että kattavat kaupparajoitukset olisi kumottava ja korvattava erityisrajoituksilla, joita sovelletaan Irakista saatavan maaöljyn, siitä saatavien tuotteiden ja maakaasun viennistä saataviin tuloihin sekä Irakin kulttuuriperintöön kuuluvien esineiden kauppaan, jotta näiden esineiden turvallista palauttamista voitaisiin helpottaa. (4) Päätöslauselmassa todetaan myös, että tietyt varat ja muut taloudelliset resurssit, erityisesti ne, jotka kuuluvat Irakin entiselle presidentille Saddam Husseinille ja hänen hallintonsa ylemmille virkamiehille, olisi jäädytettävä päätöslauselman 661 (1990) 6 kohdan mukaisesti perustetun turvallisuusneuvoston komitean ilmoituksen mukaisesti, ja että nämä varat olisi tämän jälkeen siirrettävä Irakin kehitysrahastolle. (5) Jotta jäsenvaltiot voisivat siirrättää jäädytetyt varat, muut taloudelliset resurssit ja niistä saadut tulot Irakin kehitysrahastolle, olisi säädettävä kyseisten varojen ja muiden taloudellisten resurssien vapauttamisesta. (6) Päätöslauselmassa määrätään, että kaikki Irakin viemä maaöljy, siitä saatavat tuotteet ja maakaasu sekä näistä suoritetut maksut olisi vapautettava Irakin suhteen vaatimuksia esittäneiden tahojen vaatimista oikeudenkäyntimenettelyistä sekä takavarikko-, ulosmittaus- tai pakkotäytäntömenettelyistä. Tämä väliaikainen toimenpide on välttämätön edistettäessä Irakin talouden jälleenrakennusta ja sen velkojen uudelleenjärjestelyä, mikä auttaa poistamaan Irakin nykyisen tilanteen luoman uhan kansainväliselle rauhalle ja turvallisuudelle, mikä on kansainvälisen yhteisön ja erityisesti yhteisön ja sen jäsenvaltioiden yhteisten etujen mukaista. (7) Yhteisessä kannassa 2003/495/YUTP määrätään yhteisön nykyisen järjestelyn muuttamisesta Yhdistyneiden Kansakuntien turvallisuusneuvoston päätöslauselman 1483 (2003) mukaisesti. (8) Nämä toimenpiteet kuuluvat Euroopan yhteisön perustamissopimuksen soveltamisalaan ja tämän vuoksi, erityisesti kilpailun vääristymisen välttämiseksi, tarvitaan yhteisön lainsäädäntöä turvallisuusneuvoston asiaa koskevien päätösten täytäntöönpanemiseksi sikäli kuin on kyse yhteisön alueesta. Tätä asetusta sovellettaessa yhteisön alueella tarkoitetaan niitä jäsenvaltioiden alueita, joihin perustamissopimusta sovelletaan siinä määrätyin edellytyksin. (9) Jotta yhteisön sisällä saavutettaisiin mahdollisimman suuri oikeusvarmuus, olisi julkistettava niiden Yhdistyneiden Kansakuntien viranomaisten ilmoittamien luonnollisten henkilöiden, oikeushenkilöiden, ryhmien ja yhteisöjen nimet ja muut aiheelliset tiedot, joiden varat ja muut taloudelliset resurssit on jäädytettävä, ja yhteisössä olisi otettava käyttöön menettely näiden luetteloiden muuttamista varten. (10) Tarkoituksenmukaisuussyistä komissiolla olisi oltava valtuudet muuttaa tämän asetuksen liitteitä, jotka sisältävät luettelot kulttuuriesineistä sekä niistä henkilöistä, elimistä tai yhteisöistä, joiden varat ja muut taloudelliset resurssit on jäädytettävä, sekä luettelon toimivaltaisista viranomaisista. (11) Jäsenvaltioiden toimivaltaisilla viranomaisilla olisi tarvittaessa oltava valtuudet varmistaa tämän asetuksen säännösten noudattaminen. (12) Komission ja jäsenvaltioiden olisi ilmoitettava toisilleen tämän asetuksen nojalla toteutetuista toimenpiteistä ja annettava toisilleen muut niiden käytettävissä olevat, tähän asetukseen liittyvät merkitykselliset tiedot sekä toimittava yhteistyössä Yhdistyneiden Kansakuntien turvallisuusneuvoston päätöslauselmalla 661(1990) perustetun komitean kanssa erityisesti toimittamalla sille tietoja. (13) Jäsenvaltioiden olisi vahvistettava tämän asetuksen säännösten rikkomisesta määrättäviä seuraamuksia koskevat säännöt ja varmistettava, että niitä noudatetaan. Näiden seuraamusten olisi oltava tehokkaita, oikeasuhteisia ja varoittavia. (14) Koska asetuksella (EY) N:o 2465/1996 käyttöön otetut kattavat kauppaan liittyvät toimet korvataan tämän asetuksen kauppaa koskevilla erityisrajoituksilla ja koska tällä asetuksella otetaan käyttöön jäädyttämistoimenpiteitä, joita talouden toimijoiden on välittömästi sovellettava, on välttämätöntä varmistaa, että tämän asetuksen rikkomisesta johtuvia seuraamuksia voidaan soveltaa heti tämän asetuksen tultua voimaan. (15) Selkeyden vuoksi olisi asetus (EY) N:o 2456/1996 kumottava kokonaisuudessaan. (16) Kiellosta täyttää sellaisia sopimuksia ja toimia koskevia Irakista tulevia vaatimuksia, joiden täytäntöönpanoon on vaikuttanut Yhdistyneiden Kansakuntien turvallisuusneuvoston päätöslauselma 661 (1990) ja siihen liittyvät päätöslauselmat 7 päivänä joulukuuta 1992 annettu neuvoston asetus (ETY) N:o 3541/92(3) olisi pidettävä voimassa, ON ANTANUT TÄMÄN ASETUKSEN: 1 artikla Tässä asetuksessa tarkoitetaan: 1) "pakotekomitealla" Yhdistyneiden Kansakuntien turvallisuusneuvoston komiteaa, joka on perustettu päätöslauselman 661(1990) 6 kohdan mukaisesti; 2) "varoilla" rahoitusomaisuutta ja kaikenlaisia taloudellisia etuja, mukaan lukien muun ohessa seuraavat: a) käteisvarat, shekit, rahasaatavat, vekselit, maksumääräykset ja muut maksuvälineet; b) talletukset rahoituslaitoksissa tai muissa yhteisöissä, tileillä olevat rahavarat, velat ja velkasitoumukset; c) julkisesti ja yksityisesti myytävät arvopaperit ja joukkovelkakirjat, mukaan lukien osakkeet ja osuudet, arvopaperitodistukset, velkakirjat, omat vekselit, optiotodistukset, velkasitoumukset, joihin liittyy vakuus, ja johdannaissopimukset; d) korot, osingot tai muu omaisuudesta saatava tai kertyvä tulo tai arvo; e) luotto, kuittausoikeus, takaukset, suoritustakaukset tai muut rahoitussitoumukset; f) remburssit, konossementit, kauppakirjat; g) varoihin tai rahoituslähteisiin liittyvää osuutta osoittavat asiakirjat; h) mitkä tahansa muut vientirahoitusvälineet; 3) "muilla taloudellisilla resursseilla" kaikenlaista aineellista tai aineetonta, irtainta tai kiinteää omaisuutta, joka ei sisälly varoihin, mutta jota voidaan käyttää varojen, tavaroiden ja palveluiden hankkimiseen; 4) "varojen jäädyttämisellä" toimia, joilla estetään kaikki sellainen varojen siirtäminen, kuljettaminen, muuntaminen, käyttö tai myyminen, joka muuttaisi niiden määrää, paljoutta, sijaintia, omistusta, hallintaa, luonnetta tai käyttötarkoitusta, taikka muut sellaiset muutokset, jotka mahdollistaisivat varojen käytön, mukaan lukien omaisuudenhoito; 5) "muiden taloudellisten resurssien jäädyttämisellä" toimia, joilla estetään niiden käyttäminen varojen, tavaroiden tai palveluiden hankkimiseen muun ohella niitä myymällä, vuokraamalla tai kiinnittämällä; 6) "Irakin kehitysrahastolla" Irakin keskuspankin hallinnassa olevaa Irakin kehitysrahastoa. 2 artikla Kaikki liitteessä I lueteltujen maaöljyn, siitä saatavien tuotteiden ja maakaasun tuonnista saatavat tulot talletetaan Irakin kehitysrahastoon Yhdistyneiden Kansakuntien turvallisuusneuvoston päätöslauselmassa 1483(2003) ja erityisesti sen 20 ja 21 artiklassa määrättyjen ehtojen mukaisesti siihen saakka, kunnes Irakissa on muodostettu kansainvälisesti tunnustettu edustuksellinen hallitus. 3 artikla 1. Kielletään seuraavat toimet: a) tuonti tai siirtäminen yhteisön alueelle, b) vienti tai siirtäminen yhteisön alueelta, ja c) kauppaaminen, sikäli kuin niiden kohteena ovat Irakin kulttuuriomaisuus ja muut arkeologisesti, historiallisesti, kulttuurisesti, tieteellisesti ja uskonnollisesti merkittävät esineet, mukaan lukien liitteessä II luetellut esineet, jos ne on viety laittomasti Irakista, ja erityisesti jos i) esineet kuuluvat Irakin museoiden tavaraluetteloissa, arkistoissa tai kirjastojen suojelukokoelmissa taikka uskonnollisten laitosten tavaraluetteloissa mainittuihin julkisiin kokoelmiin, tai ii) on olemassa kohtuullinen epäilys siitä, että esineet on siirretty Irakista ilman niiden laillisten omistajien lupaa tai Irakin lakien ja säännösten vastaisesti. 2. Tätä kieltoa ei sovelleta, jos osoitetaan, että a) kulttuuriesineet on viety Irakista ennen 6 päivää elokuuta 1990, tai b) kulttuuriesineet palautetaan irakilaisille laitoksille Yhdistyneiden Kansakuntien turvallisuusneuvoston päätöslauselman 1483(2003) 7 kohdassa mainitun turvallista palauttamista koskevan tavoitteen mukaisesti. 4 artikla 1. Jäädytetään kaikki pakotekomitean ilmoittamat ja liitteessä III luetellut Irakin ulkopuolella 22 päivänä toukokuuta 2003 tai sen jälkeen sijaitsevat varat ja muut taloudelliset resurssit, jotka kuuluvat Irakin entiselle hallitukselle tai julkisyhteisöille, yhtiöille, mukaan luettuna yksityisoikeuden mukaisesti perustetut yritykset, joissa julkisilla laitoksilla on enemmistöomistus, ja kyseisen tasavallan valtion virastoille. 2. Jäädytetään kaikki pakotekomitean ilmoittamat ja liitteessä IV luetellut varat ja muut taloudelliset resurssit, jotka kuuluvat seuraaville henkilöille tai tahoille, tai jotka ovat niiden omistuksessa tai hallussa: a) entinen presidentti Saddam Hussein, b) Saddam Husseinin hallinnon ylemmät virkamiehet, c) heidän perheenjäsenensä, tai d) edellä a, b ja c alakohdassa mainittujen henkilöiden tai heidän puolestaan tai heidän johdollaan toimivien luonnollisten henkilöiden tai oikeushenkilöiden omistamat tai heidän suorassa tai välillisessä valvonnassaan olevat oikeushenkilöt, elimet tai yhteisöt. 3. Varoja ei saa luovuttaa suoraan tai välillisesti liitteessä III ja IV lueteltujen luonnollisten henkilöiden, oikeushenkilöiden, elinten tai yhteisöjen käyttöön tai niiden hyväksi. 4. Muita taloudellisia resursseja ei saa luovuttaa suoraan tai välillisesti liitteessä III ja IV lueteltujen luonnollisten henkilöiden, oikeushenkilöiden, elinten tai yhteisöjen käyttöön tai niiden hyväksi siten, että kyseiset henkilöt, ryhmät tai yhteisöt voisivat hankkia varoja, tavaroita tai palveluita. 5 artikla 1. Jäädytettyjen tilien hyvittäminen sallitaan siinä tapauksessa, että jäädytetään muita varoja. 2. Tässä asetuksessa ei edellytetä, että 4 artiklan 1 kohdassa säädetyt ehdot täyttävä irakilainen pankki jäädyttää tai sen kautta jäädytetään yhteisössä sijaitsevalle edunsaajalle siirrettäviä varoja, jos tällainen siirto muodostaa pankin asiakkaiden tilaamien tavaroiden ja palveluiden maksun. Siinä ei rajoiteta 4 artiklan 1 kohdassa säädetyt ehdot täyttävien irakilaisten pankkien asiakkaidensa pyynnöstä antamien takuiden ja remburssien pätevyyttä tai käyttöä tällaisten asiakkaiden yhteisössä tilaamien tavaroiden ja palveluiden maksamiseksi. 6 artikla Edellä 4 artiklan nojalla jäädytetyt varat, muut taloudelliset resurssit ja niistä saadut tulot voidaan vapauttaa vain niiden siirtämiseksi Irakin keskuspankin hallinnassa olevaan Irakin kehitysrahastoon niiden edellytysten mukaisesti, jotka on vahvistettu Yhdistyneiden Kansakuntien turvallisuusneuvoston päätöslauselmassa 1483(2003). 7 artikla 1. Kielletään tietoinen ja tahallinen osallistuminen sellaisiin toimiin, joiden suorana tai välillisenä tavoitteena tai seurauksena on 4 artiklan kiertäminen tai 2 ja 3 artiklassa tarkoitettujen toimien edistäminen. 2. Tiedot, joiden mukaan tämän asetuksen säännöksiä kierretään tai on kierretty, on ilmoitettava liitteessä V luetelluille jäsenvaltioiden toimivaltaisille viranomaisille sekä joko suoraan tai näiden toimivaltaisten viranomaisten välityksellä komissiolle. 8 artikla 1. Luonnollisten ja oikeushenkilöiden, yhteisöjen ja elinten on, tämän kuitenkaan rajoittamatta ilmoitusvelvollisuutta, salassapitovelvollisuutta ja ammattisalaisuutta koskevien sääntöjen sekä perustamissopimuksen 284 artiklan määräysten soveltamista: a) toimitettava välittömästi kaikki tämän asetuksen noudattamista edistävät tiedot, kuten 4 artiklan mukaisesti jäädytetyt tilit ja määrät liitteessä V luetelluille sen jäsenvaltion toimivaltaisille viranomaisille, jossa ne asuvat tai sijaitsevat, sekä komissiolle joko suoraan tai näiden toimivaltaisten viranomaisten välityksellä, b) toimittava yhteistyössä liitteessä V lueteltujen toimivaltaisten viranomaisten kanssa näiden tietojen tarkistamisessa. 2. Tämän artiklan mukaisesti toimitettuja tai vastaanotettuja tietoja saa käyttää vain niihin tarkoituksiin, joita varten ne on annettu tai vastaanotettu. 3. Komission suoraan vastaanottamat lisätiedot saatetaan asianomaisten jäsenvaltioiden toimivaltaisten viranomaisten käyttöön. 9 artikla Varojen ja muiden taloudellisten resurssien jäädyttäminen, joka on tapahtunut siinä hyvässä uskossa, että se on tämän asetuksen mukaista, ei johda minkäänlaiseen korvausvastuuseen jäädyttämisen toteuttaneen luonnollisen henkilön tai oikeushenkilön tai yhteisön taikka näiden johtajien tai työntekijöiden osalta, ellei varojen ja muiden taloudellisten resurssien jäädyttämisen osoiteta tapahtuneen huolimattomuuden seurauksena. 10 artikla 1. Seuraavat on vapautettu oikeudenkäyntimenettelystä, eikä niihin voida kohdistaa minkäänlaista takavarikko-, ulosmittaus- tai pakkotäytäntömenettelyä: a) Irakista peräisin oleva maaöljy, siitä saatavat tuotteet ja maakaasu siihen asti, kun niiden omistus on siirtynyt ostajalle; b) Irakista peräisin olevan maaöljyn, maaöljytuotteiden ja maakaasun myynnistä saadut tulot ja myynnistä aiheutuvat velvoitteet, mukaan luettuna näistä tavaroista Irakin keskuspankin hallinnassa olevaan Irakin kehitysrahastoon suoritetut maksut; c) edellä 4 artiklan mukaisesti jäädytetyt varat ja muut taloudelliset resurssit; d) Irakin keskuspankin hallinnassa oleva Irakin kehitysrahasto. 2. Poiketen siitä, mitä 1 kohdassa säädetään, Irakista peräisin olevan maaöljyn, maaöljytuotteiden ja maakaasun myynnistä saatuja tuloja ja myynnistä aiheutuvia velvoitteita sekä Irakin kehitysrahastoa ei ole vapautettu sellaisista vaatimuksista, jotka koskevat Irakin korvausvastuuta 22 päivän toukokuuta 2003 jälkeen tapahtuneista ympäristövahingoista. 11 artikla Komissio valtuutetaan a) muuttamaan tarvittaessa liitettä II, b) muuttamaan tai täydentämään liitettä III ja IV joko Yhdistyneiden Kansakuntien turvallisuusneuvoston tai pakotekomitean päätösten perusteella, c) muuttamaan liitettä V jäsenvaltioiden toimittamien tietojen perusteella. 12 artikla Rajoittamatta Yhdistyneiden Kansakuntien peruskirjan mukaisia jäsenvaltioiden oikeuksia ja velvollisuuksia komissio pitää yllä kaikkia tarvittavia yhteyksiä pakotekomiteaan tämän asetuksen tehokasta täytäntöönpanoa varten. 13 artikla Komissio ja jäsenvaltiot ilmoittavat toisilleen välittömästi tämän asetuksen nojalla toteutetuista toimenpiteistä. Ne toimittavat toisilleen hallussaan olevat ja tähän asetukseen liittyvät asiaankuuluvat tiedot, erityisesti ne, jotka on saatu 8 artiklan mukaisesti, sekä tiedot tämän asetuksen säännösten rikkomuksista, toimenpiteiden täytäntöönpanossa ilmenneistä ongelmista ja kansallisten tuomioistuinten antamista tuomioista. 14 artikla Tätä asetusta sovelletaan niistä mahdollisista oikeuksista ja velvollisuuksista huolimatta, jotka johtuvat ennen tämän asetuksen voimaantuloa allekirjoitetuista kansainvälisistä sopimuksista, tai muista sitä ennen tehdyistä sopimuksista tai myönnetyistä toimiluvista taikka luvista. 15 artikla 1. Jäsenvaltioiden on säädettävä tämän asetuksen säännösten rikkomiseen sovellettavia seuraamuksia koskevista säännöistä ja toteutettava kaikki tarvittavat toimenpiteet varmistaakseen, että niitä noudatetaan. Seuraamusten on oltava tehokkaita, oikeasuhteisia ja varoittavia. 2. Kunnes tähän tarkoitukseen mahdollisesti tarvittava lainsäädäntö on hyväksytty, tämän asetuksen säännösten rikkomisen johdosta määrätään tarvittaessa ne seuraamukset, jotka jäsenvaltiot ovat määrittäneet asetuksen (EY) N:o 2465/1996 7 artiklan 3 kohdan tehokasta täytäntöönpanoa varten. 3. Kukin jäsenvaltio on vastuussa kanteen nostamisesta sen lainkäyttövallan alaista luonnollista tai oikeushenkilöä, ryhmää tai yhteisöä vastaan, jos jokin kyseisistä henkilöistä, ryhmistä tai yhteisöistä on rikkonut mitä tahansa tässä asetuksessa säädettyä rajoittavaa toimenpidettä. 16 artikla Tätä asetusta sovelletaan a) yhteisön alueella sen ilmatila mukaan luettuna, b) jäsenvaltion lainkäyttövallan alaisessa ilma-aluksessa tai muussa aluksessa, c) missä tahansa muualla olevaan jäsenvaltion kansalaiseen, d) oikeushenkilöön, ryhmään tai yhteisöön, joka on perustettu tai muodostettu jonkin jäsenvaltion lainsäädännön mukaisesti, ja e) yhteisössä liiketoimintaa harjoittavaan oikeushenkilöön, ryhmään tai yhteisöön. 17 artikla Kumotaan asetus (EY) N:o 2465/1996. 18 artikla 1. Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. 2. Sitä sovelletaan 23 päivästä toukokuuta 2003, lukuun ottamatta sen 4 ja 6 artiklaa. 3. Asetuksen 10 artiklaa sovelletaan 31 päivään joulukuuta 2007. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä heinäkuuta 2003. Neuvoston puolesta Puheenjohtaja F. Frattini (1) Ks. tämän virallisen lehden sivu 72. (2) EYVL L 337, 27.12.1996, s. 1, asetus sellaisena kuin se on viimeksi muutettuna komission asetuksella (EY) N:o 208/2003 (EUVL L 28, 4.2.2003, s. 26). (3) EYVL L 361, 10.12.1992, s. 1. LIITE I Luettelo 2 artiklassa tarkoitetuista tavaroista >TAULUKON PAIKKA> LIITE II Luettelo 3 artiklassa tarkoitetuista tavaroista >TAULUKON PAIKKA> LIITE III Luettelo 4 artiklan 1, 3 ja 4 kohdassa tarkoitetuista Irakin entisen hallituksen julkisyhteisöistä, yhtiöistä ja virastoista sekä luonnollisista henkilöistä, oikeushenkilöistä, elimistä ja yhteisöistä p.m. LIITE IV Luettelo 4 artiklan 2, 3 ja 4 kohdassa tarkoitetuista, entiseen presidenttiin Saddam Husseiniin yhteydessä olevista luonnollisista ja oikeushenkilöistä, elimistä ja yhteisöistä 1. NIMI: Saddam Hussein Al-Tikriti ALIAS: Abu Ali SYNTYMÄAIKA- JA PAIKKA: 28. huhtikuuta 1937, al-Awja, Tikritin lähellä KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Mainittu 1483:ssa 2. NIMI: Qusay Saddam Hussein Al-Tikriti SYNTYMÄAIKA- JA PAIKKA: 1965 tai 1966, Bagdad KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Saddamin toinen poika Johti tasavaltasalaiskaartin erikoisjoukkoa, turvallisuus-palvelua (Amn al Khass) ja tasavaltalaiskaartia 3. NIMI: Uday Saddam Hussein Al-Tikriti SYNTYMÄAIKA- JA PAIKKA: 1964 tai 1967, Bagdad KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Saddamin vanhin poika Puolisotilaallisen järjestön Fedayeen Saddamin johtaja 4. NIMI: Abid Hamid Mahmud Al-Tikriti ALIAS: Abid Hamid Bid Hamid Mahmud Col Abdel Hamid Mahmoud Abed Mahmoud Hammud SYNTYMÄAIKA- JA PAIKKA: Noin 1957, al-Awja, Tikritin lähellä KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Presidentti Saddamin sihteeri ja tärkeä neuvonantaja 5. NIMI: Ali Hassan Al-Majid Al-Tikriti ALIAS: Al-Kimawi SYNTYMÄAIKA- JA PAIKKA: 1943, al-Awja, Tikritin lähellä KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Presidentin neuvonantaja ja vallankumousneuvoston korkea jäsen 6. NIMI: Izzat Ibrahim al-Duri ALIAS: Abu Brays Abu Ahmad SYNTYMÄAIKA- JA PAIKKA: 1942, al-Dur KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Irakin armeijan apulaiskomentaja Baath-puolueen aluejohdon apulaissihteeri Vallankumousneuvoston varapuheenjohtaja 7. NIMI: Hani Abd-Al-Latif Tilfah Al-Tikriti SYNTYMÄAIKA- JA PAIKKA: Noin 1962, al-Awja, Tikritin lähellä KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Turvallisuuspalvelun (Amn al Khass) nro 2 8. NIMI: Aziz Salih al-Numan SYNTYMÄAIKA- JA PAIKKA: 1941 tai 1945, An Nasiriyah KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja Karbalan ja An Najafin entinen kuvernööri Entinen maatalous- ja maaseudun uudistusministeri (1986-1987) 9. NIMI: Muhammad Hamza Zubaidi SYNTYMÄAIKA- JA PAIKKA: 1938, Babylon, Babil KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Entinen pääministeri 10. NIMI: Kamal Mustafa Abdallah ALIAS: Kamal Mustafa Abdallah Sultan al-Tikriti SYNTYMÄAIKA- JA PAIKKA: 1952 tai 4. toukokuuta 1955, Tikrit KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Tasavaltalaiskaartin sihteeri, johti erikoisjoukkoja ja komensi kumpaakin tasavaltalaiskaartin armeijakuntaa 11. NIMI: Barzan Abd al-Ghafur Sulaiman Majid Al-Tikriti ALIAS: Barzan Razuki Abd al-Ghafur SYNTYMÄAIKA- JA PAIKKA: 1960, Salah al-Din KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Tasavaltalaiskaartin erikoisjoukkojen komentaja 12. NIMI: Muzahim Sa'b Hassan Al-Tikriti SYNTYMÄAIKA- JA PAIKKA: Noin 1946 tai 1949 tai 1960, Salah al-Din tai al-Awja Tikritin lähellä KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Johti Irakin ilmatorjuntajoukkoja Puolustustarviketeollisuusjärjestön apulaisjohtaja 13. NIMI: Ibrahim Ahmad Abd al-Sattar Muhammed Al-Tikriti SYNTYMÄAIKA- JA PAIKKA: 1950, Mosul KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Asevoimien komentaja 14. NIMI: Saif-al-Din Fulayyih Hassan Taha Al-Rawi ALIAS: Ayad Futayyih Al-Rawi SYNTYMÄAIKA- JA PAIKKA: 1953, Ramadi KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Tasavaltalaiskaartin komentaja 15. NIMI: Rafi Abd-Al-Latif Tilfah Al-Tikriti SYNTYMÄAIKA- JA PAIKKA: Noin 1954, Tikrit KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Yleistä turvallisuutta käsittelevän osaston johtaja 16. NIMI: Tahir Jalil Habbush Al-Tikriti SYNTYMÄAIKA- JA PAIKKA: 1950, Tikrit KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Irakin tiedustelupalvelun johtaja Yleistä turvallisuutta käsittelevän osaston päällikkö 1997-1999 17. NIMI: Hamid Raja Shalah Al-Tikriti ALIAS: Hassan Al-Tikriti; Hamid Raja-Shalah Hassum Al-Tikriti SYNTYMÄAIKA- JA PAIKKA: 1950, Bayji, Salah al-Dinin hallintoalue KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Ilmavoimien komentaja 18. NIMI: Latif Nusayyif Jasim Al-Dulaymi SYNTYMÄAIKA- JA PAIKKA: Noin 1941, ar-Rashidiyah, Bagdadin esikaupunki KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen sotilasjaoston varapuheenjohtaja Työ- ja sosiaaliministeri (1993-1996) 19. NIMI: Abd-al-Tawwab Mullah Huwaysh SYNTYMÄAIKA- JA PAIKKA: Noin 1957 tai 14. maaliskuuta 1942, joko Mosul tai Bagdad KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Varapääministeri Puolustustarviketeollisuusjärjestön johtaja 20. NIMI: Taha Yassin Ramadan Al-Jizrawi SYNTYMÄAIKA- JA PAIKKA: Noin 1938, Mosul KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Varapresidentti vuodesta 1991 21. NIMI: Rukan Razuki Abd-al-Ghafur Sulaiman Al-Tikriti ALIAS: Rukan Abdal-Ghaffur Sulayman al-Majid; Rukan Razuki Abd-al-Ghafur Al-Majid Rukan Abd al-Ghaffur al-Majid Al-Tikriti Abu Walid; SYNTYMÄAIKA- JA PAIKKA: 1956, Tikrit KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Presidentinkanslian klaaniasioiden viraston päällikkö 22. NIMI: Jamal Mustafa Abdallah Sultan al-Tikriti SYNTYMÄAIKA- JA PAIKKA: 4. toukokuuta 1955, al-Samnah, Tikritin lähellä KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Presidentinkanslian klaaniasioiden viraston apulaispäällikkö 23. NIMI: Mizban Khadr Hadi SYNTYMÄAIKA- JA PAIKKA: 1938, Mandalin piiri, Diyala KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon ja vallankumousneuvoston jäsen vuodesta 1991 24. NIMI: Taha Muhyi-al-Din Ma'ruf SYNTYMÄAIKA- JA PAIKKA: 1924, Sulaymaniyah KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Vallankumousneuvoston varapresidentti 25. NIMI: Tariq Aziz ALIAS: Tariq Mikhail Aziz SYNTYMÄAIKA- JA PAIKKA: 1. heinäkuuta 1936, Mosul tai Bagdad KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Varapääministeri PASSI: (heinäkuu 1997) nro 34409/129 26. NIMI: Walid Hamid Tawfiq Al-Tikriti ALIAS: Walid Hamid Tawfiq al-Nasiri SYNTYMÄAIKA- JA PAIKKA: 1954, Tikrit KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Basrahin kuvernööri 27. NIMI: Sultan Hashim Ahmad Al-Ta'i SYNTYMÄAIKA- JA PAIKKA: 1944, Mosul KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Puolustusministeri 28. NIMI: Hikmat Mizban Ibrahim al-Azzawi SYNTYMÄAIKA- JA PAIKKA: 1934, Diyala KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Varapääministeri ja valtiovarainministeri 29. NIMI: Mahmud Dhiyab Al-Ahmed SYNTYMÄAIKA- JA PAIKKA: 1953, Bagdad tai Mosul KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Sisäasiainministeri 30. NIMI: Ayad Futayyih Khalifa Al-Rawi SYNTYMÄAIKA- JA PAIKKA: Noin 1942, Rawah KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Quds-joukkojen komentaja 2001-2003 Bagdadin ja Taminin entinen kuvernööri 31. NIMI: Zuhair Talib Abd-al-Sattar Al-Naqib SYNTYMÄAIKA- JA PAIKKA: Noin 1948 KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Sotilastiedustelun johtaja 32. NIMI: Amir Hamudi Hassan Al-Sa'di SYNTYMÄAIKA- JA PAIKKA: 5. huhtikuuta 1938, Bagdad KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Presidentin tieteellinen neuvonantaja Puolustustarviketeollisuusjärjestön vanhempi apulaispäällikkö 1988-1991 Erityisprojekteja suorittavien teknisten joukkojen entinen johtaja PASSIT: ?NO33301/862 Myönnetty: 17. lokakuuta 1997 Voimassaoloaika päättyy: 1. lokakuuta 2005? M0003264580 Myönnetty: Ei tiedossa Voimassaoloaika päättyy: Ei tiedossa? H0100009 Myönnetty: toukokuussa 2001 Voimassaoloaika päättyy: Ei tiedossa 33. NIMI: Amir Rashid Muhammad Al-Ubaidi SYNTYMÄAIKA- JA PAIKKA: 1939, Bagdad KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Öljyministeri 1996-2003 Puolustustarviketeollisuusjärjestön päällikkö 1990-luvun alussa 34. NIMI: Husam Muhammad Amin Al-Yassin SYNTYMÄAIKA- JA PAIKKA: 1953 tai 1955, Tikrit KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Kansallisen valvontaosaston johtaja 35. NIMI: Muhammad Mahdi Al-Salih SYNTYMÄAIKA- JA PAIKKA: 1947 tai 1949, al-Anbarin hallintoalue KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Kauppaministeri 1987-2003 Presidentin kansliapäällikkö 1980-luvun puolivälissä 36. NIMI: Sab'awi Ibrahim Hassan Al-Tikriti SYNTYMÄAIKA- JA PAIKKA: 1947, Tikrit KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Presidentin neuvonantaja Yleisen turvallisuusosaston johtaja 1900-luvun alussa Irakin tiedustelupalvelun päällikkö 1990-1991 Saddam Husseinin velipuoli 37. NIMI: Watban Ibrahim Hassan Al-Tikriti ALIAS: Watab Ibrahim al-Hassan SYNTYMÄAIKA- JA PAIKKA: 1952, Tikrit KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Presidentin neuvonantaja Sisäasiainministeri 1990-luvun alussa Saddam Husseinin velipuoli 38. NIMI: Barzan Ibrahim Hassan Al-Tikriti SYNTYMÄAIKA- JA PAIKKA: 1951, Tikrit KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Presidentin neuvonantaja Pysyvä edustaja YK:ssa (Geneve), 1989-1998 Irakin tiedustelupalvelun päällikkö 1980-luvun alussa Saddam Husseinin velipuoli 39. NIMI: Huda Salih Mahdi Ammash SYNTYMÄAIKA- JA PAIKKA: 1953, Bagdad KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon jäsen Puolustustarviketeollisuusjärjestön biologisten laboratorioiden päällikkö 1990-luvun puolivälissä Baath-puolueen opiskelija- ja nuorisojaoston entinen päällikkö Naisten asioiden ammatillisen viraston entinen päällikkö 40. NIMI: Abd-al-Baqi Abd-al-Karim Abdallah Al-Sa'dun SYNTYMÄAIKA- JA PAIKKA: 1947 KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, Diyala Eteläisen alueen apulaiskomentaja 1998-2000 Entinen parlamentin puhemies 41. NIMI: Muhammad Zimam Abd-al-Razzaq Al-Sa'dun SYNTYMÄAIKA- JA PAIKKA: 1942, Suq Ash-Shuyukhin piiri, Dhi-Qar KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, At-Tamin Sisäasiainministeri 1995-2001 42. NIMI: Samir Abd al-Aziz Al-Najim SYNTYMÄAIKA- JA PAIKKA: 1937 tai 1938, Bagdad KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, Itä-Bagdad 43. NIMI: Humam Abd-al-Khaliq Abd-al-Ghafur ALIAS: Humam 'Abd al-Khaliq 'Abd al-Rahman; Humam 'Abd-al-Khaliq Rashid SYNTYMÄAIKA- JA PAIKKA: 1945, Ar-Ramadi KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Korkeakoulu- ja tutkimusministeri 1992-1997, 2001-2003 Kulttuuriministeri 1997-2001 Irakin atomienergiajärjestön johtaja ja apulaisjohtaja 1980-luvulla PASSI: 0018061/104, myönnetty 12. syyskuuta 1993 44. NIMI: Yahia Abdallah Al-Ubaidi KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, al-Basrah 45. NIMI: Nayif Shindakh Thamir Ghalib KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, An-Najaf Irakin parlamentin jäsen HUOMAUTUS: Kuoli vuonna 2003 46. NIMI: Saif-al-Din Al-Mashhadani SYNTYMÄAIKA- JA PAIKKA: 1956, Bagdad KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, Al-Muthanna 47. NIMI: Fadil Mahmud Gharib ALIAS: Gharib Muhammad Fazel al-Mashaikhi SYNTYMÄAIKA- JA PAIKKA: 1944, Dujail KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, Babil Irakin ammattiliittojen yleisjärjestön puheenjohtaja 48. NIMI: Muhsin Khadr Al-Khafaji KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, al-Qadisyah 49. NIMI: Rashid Taan Kathim KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, al-Anbar 50. NIMI: Ugla Abid Sakr Al-Zubaisi ALIAS: Saqr al-Kabisi Abd Aqala SYNTYMÄAIKA- JA PAIKKA: 1944, Kubaisi, al-Anbar KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, Maysan 51. NIMI: Ghazi Hammud Al-Ubaidi SYNTYMÄAIKA- JA PAIKKA: 1944, Bagdad KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, Wasit 52. NIMI: Adil Abdallah Mahdi SYNTYMÄAIKA- JA PAIKKA: 1945, al-Dur KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, Dhi-Qar Diyalan ja al-Anbarin Baath-puolueen entinen puheenjohtaja 53. NIMI: Qaid Hussein Al-Awadi KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, Ninawa An-Najafin entinen kuvernööri noin 1998-2002 54. NIMI: Khamis Sirhan Al-Muhammad ALIAS: Dr. Fnu Mnu Khamis KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, Karbala 55. NIMI: Sa'd Abd-al-Majid Al-Faisal Al-Tikriti SYNTYMÄAIKA- JA PAIKKA: 1944, Tikrit KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Baath-puolueen aluejohdon puheenjohtaja, Salah Ad-Din Entinen turvallisuusasiain alivaltiosihteeri ulkoasiainministeriössä LIITE V Luettelo 7 ja 8 artiklassa tarkoitetuista toimivaltaisista viranomaisista BELGIA Service Public fédéral Economie, PME, Classes Moyennes et Energie Administration des relations économiques Politique d'accès aux marchés Service: Licences 60, Rue Général Leman B-1040 Bruxelles p. (32-2) 206 58 11 f. (32-2) 230 83 22 Federale Overheidsdienst Economie, KMO, Middenstand en Energie Bestuur economische betrekkingen Marktordening Dienst: vergunningen 60, Generaal Lemanstraat B-1040 Brussel p. (32-2) 206 58 11 f. (32-2) 230 83 22 Service Public Féderal Finances Administration de la Trésorerie Avenue des Arts, 30 B-1040 Bruxelles f. (32-2) 233 75 18 Sähköposti: quesfinvragen.tf@minfin.fed.be mailto: quesfinvragen.tf@minfin.fed.be Federale Overheidsdienst Financiën Administratie van de Thesaurie Kunstlaan, 30 B-1040 Brussel f. (32-2) 233 75 18 Sähköposti: quesfinvragen.tf@minfin.fed.be mailto: quesfinvragen.tf@minfin.fed.be TANSKA Erhvervs- og Boligstyrelsen Dahlerups Pakhus Langelinie Allé 17 DK-2100 København Ø p. 45 35 46 60 00 f. 45 35 46 60 01 SAKSA Varojen ja rahoitusomaisuuden osalta: Deutsche Bundesbank Postfach 100 602 60006 Frankfurt am Main p. 0049 69 95661 f. 0049 69 5601071 Irakin kulttuuriomaisuuden osalta: Zollkriminalamt Bergisch Gladbachen Str. 837 51069 Köln p. 0049 221 6720 f. 0049 221 672 4500 Sähköposti: poststelle@zka.bfinv.de Internet: www.zollkriminalamt.de KREIKKA Υπουργείο Εθνικής Οικονομίας και Οικονομικών Γενική Γραμματεία Διεθνών Σχέσεων Γενική Διεύθυνση Πολιτικού Προγραμματισμού και Εφαρμογής Διεύθυνση Διεθνών Οικονομικών Θεμάτων Τηλ.: 301 03286021, 03286051 Φαξ: 301 03286094, 03286059 E-mail: e3c@dos.gr (Ministry of Economy and Economics General Secretariat of International Relations General Directorate for Policy Planning and Implementation Directory for International Economy Issues p. 301 03286021, 03286051 f. 301 03286094, 03286059 Sähköposti: e3c@dos.gr) ESPANJA Ministerio de economía secretaría general de comercio exterior po de la Castellana 162 E-28046 Madrid p. 00 34 91 349 38 60 f. 00 34 91 457 28 63 RANSKA Ministère de l'économie, des finances et de l'industrie Direction du Trésor Service des affaires européennes et internationales Sous direction E 139, rue de Bercy F-75 572 Paris Cedex 12 Puh: (33-1) 44 87 72 85 f. (33-1) 53 18 96 37 Ministère des Affaires étrangères Direction des Nations unies et des Organisations internationales Sous-direction des affaires politiques 37, quai d'Orsay 75700 Paris 07SP p. (33-1) 43174678/5968/5032 f. (33-1) 43174691 IRLANTI Licensing Unit Department of Enterprise, Trade and Employment Block C Earlsfort Centre Hatch Street Dublin 2 Ireland p. 353 1-6312534 f. 353 1-6312562 ITALIA Ministero delle Attività Produttive D. G. per la Politica Commerciale e per la Gestione del Regime degli Scambi Divisione IV - UOPAT Viale Boston, 35 I-00144 Roma Johto: p. 39 06 59647534 f. 39 06 59647506 Virkailijat: p. 39 06 59933295 f. 39 06 59932430 LUXEMBURG Ministère des affaires étrangères, du commerce extérieur, de la coopération, de l'action humanitaire et de la défense Direction des relations économiques internationales BP 1602 L-1016 Luxembourg p. (352) 478-1 ou 478-2350 f. (352) 22 20 48 Office des licences BP 113 L-2011 Luxembourg p. (352) 478 23 70 f. (352) 46 61 38 Ministère des finances 3, rue de la Congrégation L-1352 Luxembourg p. (352) 478-2712 f. (352) 47 52 41 ALANKOMAAT Irakia koskevien seuraamusten yleinen yhteensovittaminen Ministerie van Buitenlandse Zaken Departement Politieke Zaken Postbus 20061 2500 EB Den Haag Nederland f. 00-31-70-348 4638 p. 00-31-70-348 6211 Sähköposti: DPZ@minbuza.nl Erityisesti rahavaroja koskevien seuraamusten osalta Ministerie van Financiën Directie Financiële Martken/Afdeling Integriteit Postbus 20201 2500 EE Den Haag f. 00-31-70-342 7918 p. 00-31-70-342 8148 Irakin kulttuuriomaisuuden osalta Inspectie Cultuurbezit Prins Willem-Alexander Hof 28 2595 BE Den Haag p. 00-31-70-302 8120 f. 00-31-70-365 1914 ITÄVALTA Bundesministerium für Wirtschaft und Arbeit Abteilung C2/2 Außenwirtschaftsadministration Stubenring 1 1010 Wien p. 43 1 71100/8345 f. 43 1 71100/8386 Österreichische Nationalbank Otto-Wagner-Platz 3 A-1090 Wien p. +431 404-20-0 f. +431 404 20 7399 PORTUGALI Ministério dos Negócios Estrangeiros Direcção Geral dos Assuntos Multilaterais Direcção de Serviços das Organizações Políticas Multilaterais Largo do Rilvas, P-1399-030 Lisboa Portugal Sähköposti: spm@sg.mne.gov.pt p. 351 21 3946702 f. 351 21 3946073 SUOMI Ulkoasiainministeriö/Utrikesministeriet PL/PB 176 FIN-00161 Helsinki/Helsingfors p. (358-9) 16 05 59 00 f. (358-9) 16 05 57 07 RUOTSI Utrikesdepartementet Rättssekretariatet för EU-frågor S-103 39 Stockholm p. 46 8 405 1000 f. 46 8 723 1176 YHDISTYNYT KUNINGASKUNTA H M Treasury International Financial Services Team 1 Horseguards Road London SW1A 2HQ United Kingdom p. (44-207) 270 5550, f. (44-207) 270 5430 Bank of England Financial Sanctions Unit Threadneedle Street London EC2R 8AH United Kingdom p. (44-207) 601 4768 f. (44-207) 601 4309 EUROOPAN YHTEISÖ Euroopan yhteisöjen komissio Ulkosuhteiden pääosasto Yhteisen ulko- ja turvallisuuspolitiikan osasto Yksikkö A.2: Ulkosuhteisiin liittyvät oikeudelliset ja institutionaaliset kysymykset - pakotteet CHAR 12/163 B-1049 Bruxelles/Brussel p. (32-2) 295 81 48, 296 25 56 f. (32-2) 296 75 63 Sähköposti: relex-sanctions@cec.eu.int